PMIndiaData/PMIndiaSum huggingface dataset:
ప్రధానమంత్రి – ఫ్రాన్స్ అధ్యక్షుడి మధ్య టెలిఫోన్ సంభాషణ

ప్రధానమంత్రి నరేంద్ర మోదీ ఇవాళ మాననీయ ఫ్రాన్స్ రిపబ్లిక్ అధ్యక్షుడు ఇమ్మాన్యుయేల్ మేక్రాన్‌తో ఫోన్‌ద్వారా సంభాషించారు. ప్రపంచ మహమ్మారి కోవిడ్-19 సంక్షోభం ఫలితంగా ఫ్రాన్స్‌లో అనేకమంది ప్రాణాలు కోల్పోవడంపై ప్రధానమంత్రి సంతాపం తెలిపారు. ఈ సందర్భంగా ప్రస్తుత సంక్షోభానికి సంబంధించి జాతీయ, అంతర్జాతీయ అంశాలపై వారు చర్చించారు. పరిస్థితిని చక్కదిద్దేందుకు ప్రపంచవ్యాప్త సహకారం, సంఘీభావాలకుగల ప్రాముఖ్యాన్ని వారిద్దరూ గుర్తించారు. వైరస్ వ్యాప్తి నిరోధం కోసం, వ్యాధి పీడితులకు చికిత్సతోపాటు వైరస్ నిరోధక టీకాలపై పరిశోధనల దిశగా చేపట్టాల్సిన చర్యలపై రెండు దేశాల నిపుణుల బృందాలు ఎప్పటికప్పుడు చురుగ్గా సమాచారం ఇచ్చిపుచ్చుకోవడానికి వారిద్దరూ అంగీకరించారు. కోవిడ్-19 సంక్షోభాన్ని ఆధునిక ప్రపంచ చరిత్రలో ఒక మలుపుగా ప్రధానమంత్రి అభివర్ణించగా ఫ్రాన్స్ అధ్యక్షుడు ఆయనతో ఏకీభవించారు. అలాగే ప్రపంచీకరణలో మానవ కేంద్రక భావనను ప్రోదిచేసే దిశగా ప్రపంచానికి ఇదొక అవకాశం కల్పించిందన్నారు. ఈ నేపథ్యంలో మానవాళి మొత్తాన్నీ ప్రభావితం చేసే వాతావరణ మార్పువంటి ప్రపంచాన్ని కలవరపెట్టే ఇతర సమస్యల పరిష్కార ప్రాముఖ్యాన్ని నాయకులిద్దరూ గుర్తించారు. ఇక ప్రస్తుత సంక్షోభ సమయంలో ఆఫ్రికాసహా వర్ధమాన దేశాల అవసరాలపై ప్రపంచ దేశాలు ప్రత్యేకంగా దృష్టి సారించాల్సిన ఆవశ్యకతను నొక్కి చెప్పారు. ప్రపంచ మహమ్మారి సృష్టించిన సంక్షోభం కారణంగా ఇళ్లకు పరిమితమైన ప్రజానీకానికి యోగాభ్యాసం ద్వారా మానసిక, శారీరక శ్రేయస్సు సమకూరుతుందని ప్రధానమంత్రి పేర్కొన్నారు. ఫ్రాన్స్ అధ్యక్షుడు మాననీయ మేక్రాన్ ఈ అభిప్రాయంతో ఏకీభవించారు. ప్రస్తుత ఆరోగ్య సంక్షోభం నేపథ్యంలో ఫ్రాన్స్‌లోనూ యోగాభ్యాసం చేస్తున్నవారి సంఖ్య పెరుగుతున్నదని ఆయన చెప్పారు. ప్రస్తుత కష్ట సమయంలో మానవాళి కేంద్రక సంఘీభావ స్ఫూర్తిని ముందుకు తీసుకెళ్లడంలో భారత-ఫ్రాన్స్‌ భాగస్వామ్యం తన వంతు పాత్ర పోషించగలదని ఇద్దరు నాయకులూ పేర్కొన్నారు.
మన సాంస్కృతిక మూలాల తో జతపడేందుకు  ఒక అద్వితీయమైనటువంటి అవకాశాన్నిగంగా విలాస్ అందిస్తుంది: ప్రధాన మంత్రి

ప్రపంచం లో అత్యంత దీర్ఘమైనటువంటి నదీ యాత్ర ‘గంగా విలాస్’ మన సాంస్కృతిక మూలాల తో అనుబంధాన్ని కలిగివుండడానికి మరియు భారతదేశం యొక్క వైవిధ్యం తాలూకు సుందర స్వరూపాల ను అన్వేషించడాని కి ఓ అద్వితీయమైన అవకాశాన్ని ప్రసాదిస్తుంది అని ప్రధాన మంత్రి శ్రీ నరేంద్ర మోదీ అన్నారు. కేంద్ర మంత్రి శ్రీ సర్బానంద సొనోవాల్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ తాను ఒక ట్వీట్ లో – ‘‘ఇది మన సాంస్కృతిక మూలాల తో జతపడడాటానికి మరియు భారతదేశం యొక్క వైవిధ్యం తాలూకు సుందర స్వరూపాల ను అన్వేషించడానికి ఒక విశిష్టమైన అవకాశాన్ని ప్రసాదిస్తుంది.’’ అని పేర్కొన్నారు.
భారతదేశానికి, ఫిజీకి మధ్య పునరుత్పాదక శక్తి పై సహకారం కోసం ఉద్దేశించిన ఎమ్ఒయు మంత్రివర్గం దృష్టికి

భారతదేశానికి, ఫిజీకి మధ్య పునరుత్పాదక శక్తి పై సహకారం కోసం ఉద్దేశించిన అవగాహనపూర్వక ఒప్పందం (ఎమ్ఒయు) ను గురించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకువ‌చ్చారు. ఈ ఎమ్ఒయు పై ఫిజీ లోని సువా లో 2017 మే 24వ తేదీన సంతకాలు అయ్యాయి. పరస్పరం సమాన ప్రయోజనాలు మరియు ఆదాన ప్రదానం ప్రాతిపదికలపై నూతన, ఇంకా పునరుత్పాదక శక్తి సంబంధ అంశాలలో సాంకేతికత పరంగా ద్వైపాక్షిక సహకారాన్ని ప్రోత్సహించుకోవడానికీ, పెంపొందించుకోవడానికీ ఒక సహకారపూర్వకమైనటువంటి సంస్థాగత సంబంధ పునాదిని ఏర్పరచాలన్నది ఇరు పక్షాల ధ్యేయంగా ఉంది. సహకారానికి సంబంధించిన రంగాల తాలూకు అంశాలను సమీక్షించడం, పర్యవేక్షించడం, చర్చించడం కోసం ఒక సంయుక్త కార్యాచరణ సంఘాన్ని ఏర్పాటు చేయాలని ఈ ఎమ్ఒయు సంకల్పిస్తోంది. సమాచార నెట్ వర్కింగ్ కు మరియు ప్రావీణ్యం మార్పిడికి కూడా ఇది వీలు కల్పిస్తుంది. ఉభయ దేశాల మధ్య ద్వైపాక్షిక సహకారాన్ని బలోపేతం చేయడంలో ఈ ఎమ్ఒయు తోడ్పాటును అందించనుంది.
పి.ఎ. సంగ్మా మృతికి ప్రధాన మంత్రి సంతాపం

లోక్ సభ పూర్వ స్పీకర్ శ్రీ పి.ఎ. సంగ్మా మరణం పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు. ఈ సందర్భంగా ప్రధాన మంత్రి ఒక ప్రకటనలో ” శ్రీ సంగ్మా స్వయంకృషితో ఎదిగారు. ఈశాన్య భారతం అభివృద్ధిలో ఆయన పాత్ర ఎంతో ఉంది. ఆయన మరణ వార్త విని విచారంలో మునిగాను. లోక్ సభ స్పీకరుగా శ్రీ పి.ఎ. సంగ్మా పనిచేసిన పదవీకాలం మరపురానిది. భేషజాలకు తావివ్వని వ్యక్తిత్వంతో, స్నేహ మర్యాదలు మూర్తీభవించిన స్వభావంతో ఎందరికో ప్రేమపాత్రుడు కాగలిగారు. సంగ్మా జీపై నేతాజీ సుభాష్ చంద్ర బోస్ ప్రభావం గాఢంగా పడింది. 2012లో ఆజాద్ హింద్ ఫౌజ్ లో జరిగిన ఒక కార్యక్రమంలో మేం ఇద్దరం పాల్గొన్నాం. దీనిని గురించి http://nm-4.com/t2 లంకె లో తెలుసుకోవచ్చు” అని వివరించారు.
దీవుల సంపూర్ణ అభివృద్ధి దిశగా తీసుకొనే చర్యలను సమీక్షించేందుకు జరిగిన సమావేశానికి అధ్యక్షత వహించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ మంగళవారం నాడు దీవుల సంపూర్ణ అభివృద్ధి దిశగా తీసుకొనే చర్యలను సమీక్షించేందుకు జరిగిన సమావేశానికి అధ్యక్షత వహించారు. సంపూర్ణ అభివృద్ధిలో భాగంగా నీతి ఆయోగ్, హోం వ్యవహారాల మంత్రిత్వ శాఖ, ఇంకా ఇతర సీనియర్ అధికారుల సూచనలతో కూడిన ఒక ప్రస్తుతీకరణాన్ని ప్రధాన మంత్రి సమక్షంలో ప్రదర్శించారు. భారతదేశంలో సముద్రపు ఒడ్డు కలిగిన ద్వీపాలు మొత్తం 1382 ఉన్నాయి. వీటిలో సంపూర్ణ ప్రగతి కోసం అధికారులు తొలుత 26 ద్వీపాలను పరిశీలించవచ్చని ప్రతిపాదించారు. ఈ 26 ద్వీపాలలో కొన్ని ద్వీపాలు అండమాన్ దీవులు మరియు లక్షద్వీప్ లోను, మరికొన్ని భారతదేశ కోస్తాతీరం వెంబడి వేరు వేరు చోట్ల నెలకొన్నాయి. అభివృద్ధి కార్యక్రమాలను మౌలిక సదుపాయాలు, పర్యటన, వ్యవసాయం (సేంద్రియ వ్యవసాయం మరియు చేపల పెంపకం సహా), ఇంకా వాతావరణంలోకి కార్బన్ డై ఆక్సైడ్ ను పెంచని (కార్బన్-న్యూట్రల్) శక్తి ఉత్పాదకత రంగాల చుట్టూ కేంద్రీకృత‌ం అయితే మంచిదని అధికారులు ప్రధాన మంత్రి దృష్టికి తీసుకువ‌చ్చారు. భారతదేశ ద్వీప సంపదకు ఉన్న వ్యూహాత్మక ప్రాముఖ్యాన్ని స్పష్టం చేసిన ప్రధాన మంత్రి, ఆయా ప్రాంతాలలో పర్యటనలను పెంచేందుకు తగిన అవకాశాలు ఉన్నాయని తెలిపారు. దీవుల అభివృద్ధికి ఉద్దేశించిన పథకాలకు సత్వరం రూపురేఖలు తీర్చిదిద్దాలని అధికారులను ఆయన కోరారు. ఈ క్రమంలో సౌర శక్తిని విస్తృత‌ంగా వినియోగించుకోవాలని ఆయన అన్నారు.
విదేశాలు, విదేశీ సంస్థలతో ‘ఇన్‌స్టిట్యూట్‌ ఆఫ్‌ కాస్ట్‌ అకౌంటెంట్స్‌ ఆఫ్‌ ఇండియా’, ‘ఇన్‌స్టిట్యూట్‌ ఆఫ్‌ కంపెనీ సెక్రటరీస్‌ ఆఫ్‌ ఇండియా’ చేసుకున్న ఎంవోయూకు కేంద్ర మంత్రివర్గం ఆమోదం

విదేశాలు, విదేశీ సంస్థలతో 'ఇన్‌స్టిట్యూట్‌ ఆఫ్‌ కాస్ట్‌ అకౌంటెంట్స్‌ ఆఫ్‌ ఇండియా' (ఐసీవోఏఐ), 'ఇన్‌స్టిట్యూట్‌ ఆఫ్‌ కంపెనీ సెక్రటరీస్‌ ఆఫ్‌ ఇండియా (ఐసీఎస్‌ఐ) చేసుకున్న అవగాహన ఒప్పందాలకు (ఎంవోయూలు) ప్రధాని శ్రీ నరేంద్ర మోదీ ఆధ్వర్యంలోని కేంద్ర మంత్రివర్గం ఎక్స్‌-పోస్ట్‌ ఫాక్టో (ఇప్పటికే అమల్లోకి వచ్చిన ఒప్పందాలకు ఇచ్చే అనుమతి) అనుమతులు ఇచ్చింది. ఆస్ట్రేలియాకు చెందిన 'ఇన్‌స్టిట్యూట్‌ ఆఫ్‌ పబ్లిక్‌ అకౌంటెంట్స్‌', బ్రిటన్‌ సంస్థలైన 'చార్టర్డ్‌ ఇన్‌స్టిట్యూట్‌ ఫర్‌ సెక్యూరిటీస్‌ అండ్‌ ఇన్వెస్ట్‌మెంట్‌', 'చార్టర్డ్‌ ఇన్‌స్టిట్యూట్‌ ఆఫ్‌ పబ్లిక్‌ ఫైనాన్స్‌ అండ్‌ అకౌంటెన్సీ', ఇన్‌స్టిట్యూట్‌ ఆఫ్‌ చార్టర్డ్‌ సెక్యూరిటీస్‌ అండ్‌ అడ్మినిస్ట్రేటర్స్‌', శ్రీలంకకు చెందిన 'ఇన్‌స్టిట్యూట్‌ ఆఫ్‌ సర్టిఫైడ్‌ మేనేజ్‌మెంట్‌ అకౌంటెంట్స్‌'తో ఐసీవోఏఐ, ఐసీఎస్‌ఐ అవగాహన ఒప్పందాలు చేసుకున్నాయి. వార్షిక సమావేశాలు/ శిక్షణ కార్యక్రమాలు/ వర్క్‌షాపులు, సెమినార్లు, ఉమ్మడి పరిశోధన ప్రాజెక్టుల్లో పాల్గొనడం ద్వారా పరిజ్ఞానం, అనుభవాలు, సాంకేతికతను పంచుకోవడం కోసం పరస్పర అర్హతలు, సహకార కార్యకలాపాల పరిధిని గుర్తించడం వంటివాటిని ఈ ఒప్పందాలు సులభతరం చేస్తాయి. ప్రభావం : లబ్ధిదారు దేశాల మధ్య సమానత్వం, ప్రజా జవాబుదారీతనం, ఆవిష్కరణల లక్ష్యాల అభివృద్ధికి ఈ ఎంవోయూలు ఉపకరిస్తాయి. పూర్వరంగం: పార్లమెంటు రూపొందించిన ప్రత్యేక చట్టమైన 'కాస్ట్‌ అండ్‌ వర్క్స్‌ అకౌంటెంట్స్‌ చట్టం-1959' ద్వారా 'ఇన్‌స్టిట్యూట్‌ ఆఫ్‌ కాస్ట్‌ అకౌంటెంట్స్‌ ఆఫ్‌ ఇండియా'ను (ఐసీవోఏఐ) స్థాపించారు. 'కాస్ట్ అకౌంటెన్సీ' వృత్తిని నియంత్రించే చట్టబద్ధ సంస్థ ఇది. 'కాస్ట్ అకౌంటెన్సీ'కి సంబంధించి భారత్‌లో గుర్తింపుగల ఏకైక చట్టబద్ధ సంస్థ ఇది. 'కంపెనీ సెక్రటరీల చట్టం-1980' (ఆర్టికల్‌ 56) ద్వారా 'ఇన్‌స్టిట్యూట్‌ ఆఫ్‌ కంపెనీ సెక్రటరీస్‌ ఆఫ్‌ ఇండియా'ను (ఐసీఎస్‌ఐ) స్థాపించారు. మన దేశంలో కంపెనీ కార్యదర్శుల వృత్తిని అభివృద్ధి చేయడం, నియంత్రించడం ఈ సంస్థ విధులు.
జపాన్ ప్రధాని భారతదేశ పర్యటన సందర్భంగా సంతకాలు జరిగిన ఎంఒయులు/ఒప్పందాల పట్టిక (సెప్టెంబరు 14, 2017)

హెచ్. శాస్త్ర విజ్ఞానం- సాంకేతిక పరిజ్ఞానం 8 వివిధ శాస్త్ర సైద్ధాంతిక, గణిత శాస్త్రాల కార్యక్రమాల అంతర్జాతీయ సంయుక్త ఆదాన ప్రదాన కార్యక్రమం (iTHEMS) కోసం ఆర్ఐకెఇఎన్ మరియు నేషనల్ సెంటర్స్ ఫర్ బయొలాజికల్ సైన్సెస్ ల మధ్య ఒప్పందం సైద్ధాంతిక జీవశాస్త్ర రంగంలో సహకారం దిశగా రెండు దేశాల్లోని ప్రతిభావంతులైన యువ శాస్త్రవేత్తలను గుర్తించి, ప్రోత్సహించడానికి సంయుక్త ఆదాన ప్రదాన కార్యక్రమం రూపకల్పన, అమలు దీని లక్ష్యం. 9 భార‌త బయో టెక్నాల‌జీ విభాగం (డిబిటి)కి, జ‌పాన్‌కు చెందిన నేష‌న‌ల్ ఇన్‌స్టిట్యూట్ ఆఫ్ అడ్వాన్స్ డ్ ఇండ‌స్ట్రియ‌ల్ సైన్స్ అండ్ టెక్నాల‌జీ (ఎఐఎస్ టి) కి మ‌ధ్య సంయుక్త ప‌రిశోధ‌న‌లకు అంగీకారం రెండు దేశాలతో పాటు అక్క‌డి సంస్థ‌ల‌లో శాస్త్ర విజ్ఞానం- సాంకేతిక ప‌రిజ్ఞానాల‌ను ప్రోత్స‌హించేందుకు జ‌పాన్‌లోని ఎఐఎస్ టిలో “DBT-AISTInternational CENter for Translational & Environmental Research (DAICENTER)” ఏర్పాటు స‌హా సంయుక్త ప‌రిశోధ‌న‌ల నిర్వ‌హ‌ణ దీని ల‌క్ష్యం. 10 డిబిటికి మరియు నేష‌న‌ల్ ఇన్‌స్టిట్యూట్ ఆఫ్ అడ్వాన్స్ డ్ ఇండ‌స్ట్రియ‌ల్ సైన్స్ అండ్ టెక్నాల‌జీ (ఎఐఎస్ టి) కి అవగాహన పూర్వక ఒప్పందం జీవశాస్త్రాలు- జీవ సాంకేతికత రంగంలో డిబిటి పరిశోధన సంస్థలు మరియు ఎఐఎస్ టి కి మధ్య సయుక్త పరిశోధనలకు ప్రోత్సాహం దీని లక్ష్యం. ఐ. క్రీడలు 11 లక్ష్మీబాయి నేషనల్ ఇన్‌స్టిట్యూట్ ఆఫ్ ఫిజికల్ ఎడ్యుకేషన్ (ఎల్ఎన్ఐపిఇ), నిప్పన్ స్పోర్ట్స్ సైన్స్ యూనివర్సిటీ, (ఎన్ఎస్ఎస్ యు)ల మధ్య అంతర్జాతీయ విద్యా-క్రీడల ఆదాన ప్రదానానికి అవగాహన ఒప్పందం లక్ష్మీబాయి నేషనల్ ఇన్‌స్టిట్యూట్ ఆఫ్ ఫిజికల్ ఎడ్యుకేషన్ (LNIPE), నిప్పన్ స్పోర్ట్స్ సైన్స్ యూనివర్సిటీ, (NSSU)ల మధ్య అంతర్జాతీయ విద్యా సహకారం, ఆదాన ప్రదానాల విస్తృతి దీని లక్ష్యం. 12 అంతర్జాతీయ విద్యా-క్రీడల ఆదాన ప్రదానానికి భారత క్రీడా ప్రాధికార సంస్థ (ఎస్ఎఐ), నిప్పన్ స్పోర్ట్స్ సైన్స్ యూనివర్సిటీ, (ఎన్ఎస్ఎస్ యు)ల మధ్య ఒప్పందం రెండు దేశాల్లోని భారత క్రీడా ప్రాధికార సంస్థ (ఎస్ఎఐ), నిప్పన్ స్పోర్ట్స్ సైన్స్ యూనివర్సిటీ, (ఎన్ఎస్ఎస్ యు)ల మధ్య అంతర్జాతీయ విద్యా సహకారం, ఆదాన ప్రదానాల విస్తృతి దీని లక్ష్యం. 13 లక్ష్మీబాయి నేషనల్ ఇన్‌స్టిట్యూట్ ఆఫ్ ఫిజికల్ ఎడ్యుకేషన్ (LNIPE), జపాన్ లోని సుకుబా విశ్వవిద్యాలయం మధ్య ఆసక్తి వ్యక్తీకరణ లేఖ లక్ష్మీబాయి నేషనల్ ఇన్‌స్టిట్యూట్ ఆఫ్ ఫిజికల్ ఎడ్యుకేషన్ కు, సుకుబా విశ్వ విద్యాలయానికి మధ్య వ్యూహాత్మక సహకారం, సంయుక్త పరిశోధన, ఆదాన ప్రదానాలను బలోపేతం చేయడం దీని లక్ష్యం. 14 భారత క్రీడా ప్రాధికార సంస్థ , సుకుబా యూనివర్సిటీ, జపాన్ ల మధ్య ఆసక్తి వ్యక్తీకరణ లేఖ భారత క్రీడా ప్రాధికార సంస్థ , జపాన్ లోని సుకుబా విశ్వవిద్యాలయం మధ్య వ్యూహాత్మక సహకారం, సంయుక్త పరిశోధన, ఆదాన ప్రదానాలను బలోపేతం చేయడం దీని లక్ష్యం. జె. విద్యా రంగ/మేధో రంగ సంబంధ ఒప్పందం 15 ఆర్ఐఎస్ మరయు ఐడిఇ- జెఇటిఆర్ ఒ మధ్య పరిశోధన కార్యకలాపాలలో సహకారానికి ప్రోత్సాహం పరిశోధన ఫలితాల వ్యాప్తిలో సామర్థ్య, ప్రభావాల బలోపేతం దిశగా ఆర్ఐఎస్, ఐడిఇ–జెఇటిఆర్ ఒ మధ్య సంస్థాగత సహకారానికి ప్రోత్సాహం దీని లక్ష్యం.
భిన్నత్వమే భారత ప్రత్యేకత, ప్రతిష్ట, ఖ్యాతి, బలం

అపూర్వ భిన్నత్వమే భారతావని ప్రత్యేకత, ప్రతిష్ట, బలమని ప్రధానమంత్రి శ్రీ నరేంద్ర మోదీ ఉద్ఘాటించారు. బ్రిటన్ ప్రధానమంత్రి శ్రీ డేవిడ్ కామెరాన్ సమక్షంలో వెంబ్లీ స్టేడియంలో సమావేశమైన అశేష బ్రిటిష్-భారత్ సమాజాన్ని ఉద్దేశించి మోదీ ప్రసంగించారు. సిక్కు సమాజం, భారత సూఫీ సంప్రదాయాలు పోషించిన ఘనమైన పాత్రను, భాగస్వామ్యాన్ని ప్రధాని శ్రీ మోదీ కొనియాడారు. లండన్లో సిక్కు సమాజ ప్రతినిధులతో అంతకుముందు జరిగిన తన భేటీని ప్రస్తావిస్తూ- వారి బాధను పంచుకున్నానన్నారు. వారి సమస్యలను అర్థం చేసుకున్నానని, వాటిని పరిష్కరించటానికి ప్రయత్నం చేస్తున్నానని హామీ ఇచ్చారు. దాదాపు గంటకుపైగా సాగిన తన ప్రసంగంలో ప్రధాని శ్రీ మోదీ భవిష్యత్ భారత్పై తన దార్శనికతను వివరించారు. రాజస్థాన్లోని అల్వర్కు చెందిన ఇమ్రాన్ ఖాన్ విద్యకు సంబంధించి 50 యాప్లు తయారు చేసి అందరికీ ఉచితంగా పంచిపెట్టారని ప్రధాని గుర్తు చేశారు. అలాగే హర్యానాలోని ఓ సర్పంచ్ తానిచ్చిన బేటీ పడావో, బేటీ బచావో పిలుపునకు స్పందించి, ‘కూతురుతో సెల్ఫీ’ ప్రచారం మొదలెట్టారని, అది విశ్వవ్యాప్తంగా ప్రాచుర్యం పొందిందని ప్రధాని తెలియజేశారు. ‘భారత్ బంగారు భవిష్యత్పై నేను పూర్తి నమ్మకంతో ఉన్నాను. ఎందుకంటే నా భవిష్యత్ భారత్ 50 విద్య సంబంధ యాప్లను తయారు చేసి ఉచితంగా అందజేసిన ఇమ్రాన్ ఖాన్లది, బిడ్డతో సెల్ఫీలాంటి స్ఫూర్తిదాయక కార్యక్రమాలు చేపట్టిన హర్యానా సర్పంచిలాంటివారిది. ఇలాంటి స్ఫూర్తి దాయక వ్యక్తులు భారత్లో లెక్కలేనంత మంది ఉన్నారు’ అని శ్రీ మోదీ ఆశాభావం వ్యక్తంజేశారు. ‘ప్రపంచంలోని అన్ని ప్రధాన మతాలు భారత్లో ఉన్నాయి. మచ్చుకు కాదు… భారీ జనాభాతోనే ఉన్నాయి’ అని శ్రీ మోదీ గుర్తు చేశారు. భారత సమాజం ఎక్కడికెళ్ళినా ఈ భిన్నత్వంలో ఏకత్వ విలువను వెంట తీసుకొని వెళుతుందని అంటూ, అందుకే వారంతా భారత్కు రాయబారులని శ్రీ మోదీ ప్రశంసించారు. ఇప్పటిదాకా భారత్లో తమ ప్రభుత్వం చేపట్టిన పలు కార్యక్రమాలను ప్రధాని వివరించారు. ముఖ్యంగా భారత ప్రజల జీవనాన్ని మార్చే స్వచ్ఛ భారత్, స్వచ్ఛ ఇంధనం గురించి తెలిపారు. చౌకగా సౌర ఇంధన ఉత్పత్తి చేయాలన్న లక్ష్యంతో అపారమైన సౌరశక్తిగల దేశాలన్నింటితో కలసి షసౌర బంధా ‘నికి భారత్ సారథ్యం వహించబోతోందని ప్రధాని మోదీ ప్రకటించారు. టీవీ తెరలపైనా, పత్రికల పతాకశీర్షికలపైన కన్పించేకంటే కూడా భారతావని చాలా విశాలమైన దేశమని ప్రధాని అన్నారు.
ఈద్ నాడు ప్రజల కు శుభాకాంక్షలు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈద్ పండుగ రోజు న తన శుభాకాంక్షల ను వ్యక్తం చేశారు. ‘‘ఈ ప్రత్యేకమైనటువంటి రోజు మన సమాజం లో సహృద‌యత, కరుణ, ఇంకా శాంతి ల తాలూకు స్ఫూర్తి ని రగిలించుగాక; ప్రతి ఒక్కరి కి సంతోషాన్ని ప్రసాదించుగాక’’ అని ఒక సందేశం లో ప్రధాన మంత్రి పేర్కొన్నారు.
అరుణాచల్‌ప్రదేశ్, మిజోరం రాష్ట్ర ప్రజలకు రాష్ట్రఅవతరణ దినోత్సవ శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ, అరుణాచల్‌ప్రదేశ్, మిజోరం రాష్ట్ర ప్రజలకు వారి రాష్ట్రఅవతరణ దినోత్సవం సందర్భంగా శుభాకాంక్షలు తెలిపారు. “అరుణాచల్‌ప్రదేశ రాష్ట్ర అవతరణ సందర్భంగా ప్రజలకు శుభాకాంక్షలు, రాష్ట్రం రానున్న రోజుల్లో అన్ని రంగాల్లో పురోగతి సాధించాలని ప్రార్థిస్తున్నా. ప్రజల ఆశలు, ఆశయాలను నేరవేర్చటంలో అరుణాచల్‌ప్రదేశ ప్రభుత్వం కృత‌నిశ్చయంతో పనిచేయాలని కోరుకుంటున్నా. వారికి కూడా నా శుభాకాంక్షలు. మిజోరం ప్రజలకు కూడా రాష్ట్ర అవతరణ సందర్భంగా ప్రత్యేక శుభాకాంక్షలు. రానున్న రోజుల్లో అభివృద్ధిలో మిజోరం కొత్త మెట్లు అధిరోహించాలని మనసారా కోరుకుంటున్నా” అని ప్రధాని తెలిపారు.
మోదీ ప్ర‌భుత్వ హయాం లో ‘పిఎమ్‌-ఆవాస్ యోజ‌న’ తో ఉత్త‌ర్ ప్ర‌దేశ్ ప్ర‌జ‌ల‌ కు ల‌బ్ధి చేకూరింది

వర్తమాన ప్ర‌భుత్వ పాల‌న కాలం లో ‘పిఎమ్ ఆవాస్ యోజ‌న’ శ‌ర వేగంగా పురోగ‌మిస్తోంద‌ని, ఉత్త‌ర్ ప్ర‌దేశ్ లో నిరు పేద‌ల‌కు ఈ పథకం తోడ్ప‌డింద‌ని ప్ర‌ధాన మంత్రి అన్నారు. ‘ప్ర‌ధాన మంత్రి ఆవాస్ యోజ‌న – గ్రామీణ్’ ప‌థ‌కం లో భాగం గా ఉత్త‌ర్ ప్ర‌దేశ్ లో 6 ల‌క్ష‌ల‌కు పైగా ల‌బ్ధిదారుల‌కు ఆర్థిక స‌హాయాన్ని ప్ర‌ధాన మంత్రి శ్రీ న‌రేంద్ర మోదీ బుధ‌వారం నాడు వీడియో కాన్ఫ‌రెన్స్ మాధ్య‌మం ద్వారా జ‌రిగిన కార్య‌క్ర‌మం లో విడుద‌ల చేసి, ఆ సందర్భం లో ప్రసంగించారు. ‘ఆత్మ‌నిర్భ‌ర్ భార‌త్’ దేశ పౌరుల ఆత్మవిశ్వాసం తో నేరు గా ముడిపడివుంద‌ని, ఒక వ్య‌క్తి తాలూకు ఇల్లు ఈ ఆత్మవిశ్వాసాన్ని అనేక రెట్లు పెంచుతుంద‌ని ప్ర‌ధాన మంత్రి స్ప‌ష్టం చేశారు. త‌న‌కంటూ ఒక సొంత ఇంటి ని క‌లిగివుండ‌డం జీవితానికి ఒక హామీ ని తీసుకు వ‌స్తుంద‌ని, అంతేకాకుండా పేద‌రికం నుంచి వెలికి రాగ‌ల‌మ‌న్న ఆశ‌ ను కూడా క‌ల్పిస్తుంద‌న్నారు. ఇదివ‌ర‌క‌టి ప్ర‌భుత్వాల పాల‌న కాలాల్లో పేద‌ల‌కు వారికంటూ ఒక ఇంటి ని ఏర్ప‌ర‌చుకొనేందుకు ప్ర‌భుత్వం వైపు నుంచి ఏదైనా సాయం అందుకోగ‌లుగుతామన్న విశ్వాసం లేక‌పోయింది అని ప్ర‌ధాన మంత్రి అన్నారు. ఇదివ‌ర‌క‌టి ప‌థ‌కం లో గృహాల నాణ్య‌త సైతం ఆశించిన మేర‌కు లేదు అని కూడా ఆయ‌న అన్నారు. పేద‌వారు త‌ప్పుడు విధానాల తాలూకు తీవ్రమైన దాడి కి లోనుకావలసి వ‌చ్చింది అని ప్ర‌ధాన మంత్రి అన్నారు. ఈ దుర్దశ ను దృష్టి లో పెట్టుకొని, స్వాతంత్య్రానికి 75 సంవ‌త్స‌రాలు పూర్తి కాక ముందే ప్ర‌తి పేద కుటుంబానికి ఒక ఇంటి ని స‌మ‌కూర్చాలి అనే ల‌క్ష్యం తో ‘పిఎమ్ ఆవాస్ యోజ‌న’ ను మొద‌లు పెట్ట‌డ‌మైంద‌న్నారు. ఇటీవ‌లి కొన్నేళ్ళలో 2 కోట్ల గృహాల ను నిర్మించ‌డం జ‌రిగింద‌ని, ‘పిఎమ్ ఆవాస్ యోజ‌న’ లో 1.25 కోట్ల గృహాల నిర్మాణం లో కేంద్ర ప్ర‌భుత్వం అందించిన దాదాపు 1.5 ల‌క్ష‌ల కోట్ల రూపాయ‌ల తోడ్పాటు ఉందని ఆయన అన్నారు. రాష్ట్రం లో ఇదివ‌ర‌క‌టి ప్ర‌భుత్వాలు ప్ర‌తిస్పందించ‌క పోవ‌డాన్ని కూడా ప్ర‌ధాన మంత్రి గుర్తు కు తెచ్చారు. ఉత్త‌ర్ ప్ర‌దేశ్ లో 22 ల‌క్ష‌ల గ్రామీణ ఆవాసాలు నిర్మాణం కావ‌ల‌సి ఉంద‌ని, వాటిలో 21.5 ల‌క్ష‌ల నిర్మాణానికి ఆమోదముద్ర వేయడం జ‌రిగింద‌ని ఆయ‌న వెల్ల‌డించారు. ప్ర‌స్తుత ప్ర‌భుత్వ హాయాము లో 14.5 ల‌క్ష‌ల ప‌రివారాలకు వారి గృహాలు ఈసరికే అందాయన్నారు.
రైల్వే ఉద్యోగులకు ప్రొడక్టివిటీ లింక్ డ్ బోనస్ ను ఆమోదించిన మంత్రివర్గం

2015-16 ఆర్థిక సంవత్సరానికి గాను అర్హత కలిగిన నాన్-గెజెటెడ్ రైల్వే ఉద్యోగులకు (ఆర్ పి ఎఫ్/ఆర్ పి ఎస్ ఎఫ్ సిబ్బంది మినహా) 78 రోజులకు సమానమైన ప్రొడక్టివిటీ లింక్ డ్ బోనస్ (పి ఎల్ బి) చెల్లించేందుకు మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ఆమోదం ఫలితంగా ఇంచుమించుగా రూ.2090.96 కోట్ల మేరకు ఆర్థిక భారం పడుతుంది. పిఎల్ బి ని చెల్లించడం వల్ల రైల్వేల పనితీరును మెరుగుపరచడంలోను, ఉత్పాదకత స్థాయిలను పెంపొందింపచేయడంలోను పెద్ద సంఖ్యలో ఉన్న రైల్వే ఉద్యోగులకు ప్రేరణను అందించడమే కాకుండా పారిశ్రామిక శాంతిని పరిరక్షించడం కూడా సాధ్యపడుతుంది. అర్హులైన రైల్వే ఉద్యోగులకు దసరా/పూజ సెలవుదినాలకు ముందుగానే ఈ బోనస్ ను చెల్లించడం జరుగుతుంది.
రేపు జి20 ఆన్‌లైన్‌ సదస్సులో పాల్గొంటున్న ప్రధానమంత్రి

కరోనా వైరస్‌ సంబంధిత అంశాలపై చర్చించేందుకు ప్రధానమంత్రి శ్రీ నరేంద్ర మోదీ రేపు జి20 దేశాల కూటమి ఆన్‌లైన్‌ సదస్సులో పాల్గొననున్నారు. ఈ నేపథ్యంలో “ప్రపంచ మహమ్మారి కోవిడ్‌-19పై పోరాటంలో జి20 కూటమి అంతర్జాతీయంగా కీలక పాత్ర పోషించాల్సి ఉంది. తదనుగుణంగా జి20 కూటమి అధ్యక్ష దేశం హోదాలో సౌదీ అరేబియా సమన్వయంతో రేపు ఆన్‌లైన్‌ ద్వారా సాగే సదస్సులో నిర్మాణాత్మక చర్చ జరుగుతుందని నేను భావిస్తున్నాను” అని ప్రధానమంత్రి ట్విట్టర్‌ ద్వారా ఆశాభావం వ్యక్తం చేశారు.
భారత్ -నమీబియా, పనామా దేశాల ఎన్నికల నిర్వహణ సంస్థల మధ్య అవగాహన ఒప్పందానికి కేంద్ర మంత్రిమండలి ఆమోదం

ఎన్నిక‌ల నిర్వ‌హ‌ణ‌, పాల‌నా ప‌ద్ధ‌తుల్లో స‌హ‌కారం కోసం నమీబియా ఎన్నికల కమిషన్ (ECN), పనామా ఎన్నికల ట్రిబ్యునల్ (ETP)లు భార‌త్‌తో కుదుర్చుకున్న అవ‌గాహ‌న సహకారం ఒప్పందానికి ప్ర‌ధాన‌మంత్రి న‌రేంద్ర మోదీ అధ్య‌క్ష‌త‌న స‌మావేశ‌మైన మంత్రిమండ‌లి ఆమోదం తెలిపింది. ముఖ్యాంశాలు: ఎన్నిక‌ల నిర్వ‌హ‌ణ‌, పాల‌న ప‌ద్ధ‌తుల రంగంలో స‌హ‌కారాన్ని ఈ ఒప్పందంలోగ‌ల‌ ప్రామాణిక నియ‌మాలు/నిబంధ‌న‌లు ప్రోత్స‌హిస్తాయి. ఎన్నికల ప్ర‌క్రియ‌లో సంస్థాగ‌త‌, సాంకేతిక ప‌రిజ్ఞానాభివృద్ధి రంగాల్లో విజ్ఞానం, అనుభ‌వాల ఆదాన‌ప్ర‌దానానికీ ఇది దోహ‌ద‌ప‌డుతుంది. స‌మాచార ఆదాన‌ప్ర‌దానంలో మ‌ద్ద‌తు, సంస్థాగ‌త బ‌లోపేతం, సామ‌ర్థ్య నిర్మాణం, సిబ్బందికి శిక్ష‌ణ‌, క్ర‌మం త‌ప్ప‌కుండా సంప్ర‌దింపులు వంటివ‌న్నీ ఈ ఒప్పందాల కింద‌కు వ‌స్తాయి. ప్రభావం: నమీబియా ఎన్నికల సంఘం (ECN), పనామా ఎన్నికల ట్రిబ్యునళ్ల(ETP)లో సాంకేతిక సామర్థ్య నిర్మాణం/మద్దతు లక్ష్యంగా ద్వైపాక్షిక సహకారాన్ని ఈ ఒప్పందం ప్రోత్సహిస్తుంది. తమతమ దేశాల్లో ఒక మెట్టు మెరుగైన రీతిలో ఎన్నికల నిర్వహణ దిశగా ఎన్నికల యాజమాన్యం, పాలన పద్ధతుల రంగంలో సహకరించడం దీని ప్రధానోద్దేశం. అలాగే భారత అంతర్జాతీయ సంబంధాలను మరింత పటిష్ఠం చేస్తుంది. నేపథ్యం: ప్ర‌పంచ‌వ్యాప్తంగా ఎన్నిక‌ల సంబంధిత అంశాలు, ఎన్నిక‌ల ప్ర‌క్రియ‌ల రంగంలో స‌హ‌కారాన్ని ప్రోత్సహించేందుకు భార‌త ఎన్నిక‌ల సంఘం (EC) ఆయా కార్య‌క‌లాపాల్లో పాలుపంచుకుంటోంది. ఈ మేర‌కు కొన్ని ఇత‌ర దేశాలు, అక్క‌డి సంబంధిత ప‌క్షాల‌తో అవ‌గాహ‌న ఒప్పందాల‌పై సంత‌కాల ద్వారా స‌హ‌కారం అందిస్తోంది. కాగా, ప్ర‌పంచంలోనే అతిపెద్ద ప్ర‌జాస్వామ్య ఎన్నికల క‌స‌ర‌త్తు సాగే భార‌త్‌లో ఆ ప్ర‌క్రియ‌ను విజ‌య‌వంతంగా నిర్వ‌హించేది రాజ్యాంగ సంస్థ అయిన కేంద్ర ఎన్నిక‌ల సంఘ‌మే. విభిన్న సామాజిక‌-రాజ‌కీయ-ఆర్థిక‌ నేప‌థ్యాలుగ‌ల 85 కోట్ల మంది ఓట‌ర్లున్న విశాల దేశంలో స‌జావుగా, పార‌ద‌ర్శ‌కంగా ఎన్నిక‌లు నిర్వ‌హించ‌డం ఈసీ బాధ్య‌త‌. ఆ విధంగా భార‌త‌దేశంలో ప్ర‌జాస్వామ్య విజ‌యం ప్ర‌పంచ‌వ్యాప్తంగా దాదాపు ప్ర‌తి దేశంలోని రాజ‌కీయ వ్య‌వ‌స్థ‌నూ ఆక‌ట్టుకుంది. ఎన్నిక‌ల రంగంలో నైపుణ్యాన్వేష‌ణ దిశ‌గా అనేక విదేశీ ఎన్నిక‌ల నిర్వ‌హ‌ణ సంస్థ‌ల నుంచి ఎన్నిక‌లు-త‌త్సంబంధ రంగాల్లో ద్వైపాక్షిక సంబంధాల అభివృద్ధి కోసం వివిధ‌ ప్ర‌తిపాద‌న‌ల‌ను భార‌త ఎన్నిక‌ల సంఘం అందుకుంటోంది. ఇలా అందిన ప్ర‌తిపాద‌న‌ల‌ను కేంద్ర చ‌ట్ట‌-న్యాయ‌, శాస‌న మంత్రిత్వ‌శాఖ‌లకు పంపి, వాటిద్వారా నమీబియా ఎన్నికల సంఘం (ECN), పనామా ఎన్నికల ట్రిబ్యునళ్ల(ETP)తో అవ‌గాహ‌న ఒప్పందాలు కుదుర్చుకుంది.
మొఢేరా లోప్రధాన మంత్రి సందర్శన కు సంబంధించి పౌరులు చేసిన వ్యాఖ్యల కు సమాధానాన్ని ఇచ్చారు

ప్రధాన మంత్రి శ్రీ నరేంద్ర మొధెరా ను తాను జరిపిన యాత్ర కు సంబంధించి పౌరులు చేసిన వ్యాఖ్యల కు సమాధానాన్ని ఇచ్చారు. ప్రధాన మంత్రి ఒక ట్వీట్ లో – మొధేరా ను వారం లో ప్రతి రోజు ఎటువంటి అంతరాయం లేకుండా సౌర విద్యుత్తు ను అందుకొంటున్న గ్రామం గా ప్రకటించిన తీరు పై : ‘‘మీక కలిగిన సంతోషం ఎటువంటిదో నేను ఊహించగలను. మొఢేరా అయితే చరిత్ర ను లిఖించింది.’’ అని . ఇంకా – On Sun Temple in Modhera మొఢేరా లోని సూర్య దేవాలయం విషయం లో : ‘‘నేను దీనిని చూసినందుకు సంతోషిస్తున్నాను. మీరు మీ యొక్క యాత్ర కు సంబంధించి ఒక మాలిక ను రూపొందించడం కూడా నేను గమనించాను. భారతదేశం లోని చారిత్రిక మరియు పర్యటన స్థలాల ను లోకప్రియమైనవి గా మలచడానికి ఇది ఒక మంచి మార్గం గా ఉంది.’’ అని పేర్కొన్నారు.
మాజీ రాష్ట్ర‌ప‌తి డాక్ట‌ర్ ఎ.పి.జె.అబ్దుల్ క‌లాం జ‌యంతి సంద‌ర్భంగా ప్ర‌ధాన మంత్రి నివాళి

భార‌త మాజీ రాష్ట్ర‌ప‌తి డాక్ట‌ర్ ఎ.పి.జె.అబ్దుల్ క‌లాం జ‌యంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు నివాళులు అర్పించారు. ” డాక్ట‌ర్ ఎ.పి.జె.అబ్దుల్ క‌లాం జ‌యంతి సంద‌ర్భంగా ఆయ‌న‌కు నివాళుల‌ర్పిస్తున్నా ” అని ప్ర‌ధాన మంత్రి పేర్కొన్నారు.
రాణి లక్ష్మి బాయి కేంద్రీయ వ్యవసాయ విశ్వవిద్యాలయం యొక్క కళాశాల ను మరియు పరిపాలన భవనాల ను రేపటి రోజు న ప్రారంభించనున్న ప్రధాన మంత్రి

రాణి లక్ష్మి బాయి కేంద్రీయ వ్యవసాయ విశ్వవిద్యాలయం యొక్క కళాశాల ను మరియు పరిపాలన భవనాల ను ప్ర‌ధాన మంత్రి శ్రీ న‌రేంద్ర మోదీ రేపటి రోజు న 1230 గంటల కు రిమోట్ వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఝాన్సీ లో గల ఆర్ ఎల్ బి కేంద్రీయ వ్యవసాయ విశ్వవిద్యాలయం బుందేల్ ఖండ్ ప్రాంతం లో ఓ ప్రముఖ సంస్థ గా పేరు తెచ్చుకొంది. ఈ విశ్వవిద్యాలయం తన ఒకటో విద్యాసంవత్సరాన్ని 2014-15 లో ఆరంభించి, వ్యవసాయం లో, ఉద్యాన శాస్త్రం లో, ఇంకా అటవీశాస్త్రం లో అండర్ గ్రాడ్యుయేట్ కోర్సుల ను మరియు గ్రాడ్యుయేట్ కోర్సుల ను అందిస్తోంది. ముఖ్యమైన భవనాలు సిద్ధం అవుతున్న కారణం గా ఈ విశ్వవిద్యాలయం ప్రస్తుత కార్యకలాపాల ను ఝాన్సీ లోని ఇండియన్ గ్రాస్ లాండ్ ఎండ్ ఫాడర్ రిసర్చ్ ఇన్స్ టిట్యూట్ నుండి నిర్వహిస్తోంది. యూనివర్సిటీ కళాశాల ప్రారంభ కార్యక్రమం లో భాగం గా, విద్యార్థుల తో కూడా ప్రధాన మంత్రి శ్రీ నరేంద్ర మోదీ సంభాషించనున్నారు.
మీరుఅత్యుత్తమ ప్రదర్శన ని చాటారు.. మరి ముఖ్యమైంది అదే: ఫెన్సర్ భవాని దేవి గారి నిఅభినందించిన ప్రధాన మంత్రి

ఒలింపిక్స్ లో జరిగిన కత్తిసాము పోటీ లో భారతదేశం తరపున ఒకటో విజయాన్ని నమోదు చేసి, ఆ తరువాతి రౌండ్ లో పరాజయం పాలైన కత్తిసాము క్రీడాకారిణి సి ఎ భవానీ దేవి గారి ప్రయత్నాల ను ప్రధాన మంత్రి శ్రీ నరేంద్ర మోదీ ప్రశంసించారు. ఒలింపిక్స్ లో పాల్గొన్న క్రీడాకారిణి నమోదు చేసిన ఒక భావోద్వేగ భరితమైనటువంటి ట్వీట్ కు ప్రధాన మంత్రి ప్రతిస్పందిస్తూ తాను కూడా ఒక ట్వీట్ లో ఈ కింది విధం గా పేర్కొన్నారు. ‘‘ మీరు మీ వంతు గా అత్యుత్తమమైనటువంటి ప్రదర్శన ను ఇచ్చారు. మరి ముఖ్యం గా పరిగణించవలసింది దానినే. గెలుపు లు, ఓటములు అనేవి జీవితం లో ఒక భాగం గా ఉంటూనే ఉంటాయి. మీ తోడ్పాటు ను చూసుకొని భారతదేశం చాలా గర్వపడుతోంది. మీరు మన భారతదేశం పౌరుల కు ఒక ప్రేరణ గా ఉన్నారు. ’’
పారా ఒలింపిక్స్ లో వెండి ప‌త‌కాన్ని సాధించిన షూట‌ర్ సింగ్ రాజ్ అదానాకు ప్ర‌ధాని శ్రీ న‌రేంద్ర మోదీ అభినంద‌న‌లు

టోక్యోలో నిర్వ‌హిస్తున్న పారా ఒలింపిక్స్ లో భార‌త‌దేశ క్రీడాకారుడు షూట‌ర్ శ్రీ సింగ్ రాజ్ అదానా వెండి ప‌త‌కాన్ని సాధించినందుకు ప్ర‌ధాని శ్రీ న‌రేంద్ర మోదీ అభినంద‌న‌లు తెలిపారు. ట్వీటుద్వారా ప్ర‌శంసించిన ఆయ‌న ప్ర‌తిభావంతుడైన శ్రీ సింగ్ రాజ్ అదానా మ‌రో సారి త‌న ప్ర‌తిభ‌ను ప్ర‌ద‌ర్శించార‌ని అన్నారు. ఈ సారి మిక్స్ డ్ 50 ఎం పిస్ట‌ల్ ఎస్ హెచ్ 1 విభాగంలో ఆయ‌న ప‌త‌కాన్ని సాధించార‌ని, భార‌త‌దేశం గ‌ర్విస్తోంద‌ని ప్ర‌ధాని అన్నారు. ఆయ‌న‌కు అభినంద‌న‌లు తెలిపిన ప్ర‌ధాని భ‌విష్య‌త్తులో మ‌రిన్ని విజ‌యాలు సాధించాల‌ని ఆకాంక్షించారు.
కొలంబో కు చేరుకొన్న ప్రధాన మంత్రి; సీమ మలాక దేవాలయాన్ని ఆయన సందర్శించారు

ప్ర‌ధాన మంత్రి శ్రీ న‌రేంద్ర మోదీ ఈ రోజు సాయంత్రం కొలంబో కు చేరుకున్నారు. శ్రీ లంక ప్రధాని శ్రీ రానిల్ విక్రమసింఘె, ఇంకా ఇతర సీనియర్ మంత్రులు విమానాశ్రయంలో ఆయనకు స్వాగతం పలికారు. ఆ తరువాత ఇరువురు ప్రధానులు సీమ మలాక దేవాలయానికి వెళ్లారు. అక్కడ ఆలయ ప్రధాన సాధువు, ఇతర మాననీయ వ్యక్తులు వారికి స్వాగతం పలికారు. దేవాలయ దైవపీఠం వద్ద ప్రధాన మంత్రి పుష్పాలను సమర్పించారు. వేసాక్ డే ను పురస్కరించుకొని దీపాలను వెలిగించేందుకు ప్రధాన మంత్రి శ్రీ మోదీ మరియు ప్రధాని శ్రీ విక్రమసింఘె లు కలిసి ఒక మీటను నొక్కారు. అనంతరం రంగు రంగుల దీపాల ప్రదర్శన, బాణసంచా ప్రదర్శన చోటుచేసుకొన్నాయి.
ప్ర‌ధాన మంత్రి కి మరియు ఉక్రెయిన్ అధ్య‌క్షుని కి మ‌ధ్య టెలిఫోన్ ద్వారా సాగిన సంభాష‌ణ

ఉక్రెయిన్ అధ్య‌క్షుడు మాన్య‌ శ్రీ‌ వోలోదిమిర్ జెలెన్‌స్కీ తో ప్ర‌ధాన మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా సంభాషించారు. ఉక్రెయిన్ లో జ‌రిగిన అధ్య‌క్ష ఎన్నిక‌ల లో శ్రీ జెలెన్‌స్కీ విజ‌యం సాధించ‌డం ప‌ట్ల ఆయ‌న కు ప్ర‌ధాన మంత్రి అభినంద‌న‌ లు తెలియజేశారు. ఇటీవ‌ల ముగిసిన పార్ల‌మెంట్ ఎన్నిక‌ల లో శ్రీ జెలెన్‌స్కీ నాయ‌క‌త్వం లోని ‘స‌ర్వెంట్ ఆఫ్ ద పీపుల్ పార్టీ’ విజేత గా నిలచినందుకు కూడా ఆయ‌న అభినందన లు తెలిపారు. ప్ర‌ధాన మంత్రి అఖండ ప్ర‌జా తీర్పు తో రెండో సారి ప‌ద‌వీ బాధ్య‌త‌ల ను స్వీక‌రించడం పట్ల ఆయ‌న ను అధ్య‌క్షుడు శ్రీ జెలెన్‌స్కీ అభినందించారు. భార‌త‌దేశాని కి మ‌రియు ఉక్రెయిన్ కు మ‌ధ్య‌ ఉన్న‌ హృద‌య‌పూర్వ‌క‌మైన మ‌రియు మైత్రీపూర్వకమైన సంబంధాలు ఉన్న విషయాన్ని ప్ర‌ధాన మంత్రి ఈ సంద‌ర్భం లో ప్ర‌స్తావిస్తూ, ద్వైపాక్షిక వ్యాపార సంబంధాల లో సంతృప్తిక‌ర‌మైన గతి తో వృద్ధి చేసుకొంటోంద‌ని తెలిపారు. ఉక్రెయిన్ తో అనేక రంగాల లో దీర్ఘ‌కాలిక స‌హ‌కారం కొన‌సాగుతోంద‌ని వివరిస్తూ, ఉక్రెయిన్ లోని వివిధ విశ్వ‌విద్యాలయాల లో భార‌తీయ విద్యార్థులు పెద్ద సంఖ్య‌ లో చదువుకొంటూ ఉండ‌డం ఉభ‌య దేశాల ప్ర‌జ‌ల మ‌ధ్య సంబంధాలను మరింత బ‌లవత్తరం చేస్తోంద‌ని కూడా ఆయ‌న స్పష్టంచేశారు. ఈ సంబంధాల తో పాటు కీవ్ కు, ఢిల్లీ కి మ‌ధ్య కింద‌టి సంవ‌త్స‌రం లో నేరు గ‌గ‌న‌ త‌ల సంబంధం ఏర్పడినప్పటి నుండి పర్య‌ట‌న రంగాని కి కూడా ల‌భించినటువంటి ఉత్తేజాన్ని ప్ర‌ధాన మంత్రి గుర్తు చేశారు. ప‌ర‌స్ప‌రం లాభ‌దాయ‌కం గా ఉన్న ద్వైపాక్షిక సంబంధాల ను మ‌రింత ప‌టిష్ట‌ ప‌ర‌చుకొనేందుకు క‌ల‌సి ప‌ని చేయ‌డాని కి ఇరువురు నేత‌ లు వారి స‌న్న‌ద్ధ‌త ను పున‌రుద్ఘాటించారు.